**Uznesenie XVI. valného zhromaždenia združenia Neformálne ekonomické fórum Hospodársky klub**

**– Medzinárodný mierový výbor z 15. decembra 2022**

**Počet prítomných členov : 48**

**Hlasovania sa zúčastnilo 47 členov.**

Podľa Stanov z 19. marca 2019, časť VII., bod 5 je valné zhromaždenie uznášaniaschopné. Súhlas sa vyjadruje väčšinou prítomných riadnych členov. Prítomní riadni členovia akceptovali návrh

predstaviteľa združenia P. Kasalovského, aby hlasovali o uznesení ako celku.

1. XVI. VZ schvaľuje predložené zmeny v Stanovách a poveruje predstaviteľa, aby ich oznámil registračnému MV SR do 31. januára 2022.
2. XVI. VZ potvrdzuje výsledok volieb výboru a revizóra z 31. 7. 2022, ako aj voľbu funkcionárov výboru z 3. augusta 2022 na obdobie 202š-2025.
3. XVI. VZ berie na vedomie vymenovanie Medzinárodného mierového výboru na obdobie od 1. 12. 2022 do 30. novembra 2023.
4. XVI. VZ súhlasí so zámermi celospoločenských a ekonomicko-sociálnych aktivít združenia, ktoré navrhol predstaviteľ združenia v úvodnom slove, ako aj s aktivitami na prospech mieru

a bezpečnosti, ktoré boli formulované na zhromaždeniach združenia a jeho MMV 24. mája 2022, 20. októbra 2022 a 15. decembra 2022.

1. XVI. VZ poveruje predstaviteľa združenia a jeho výbor, aby priebežne aktualizovali klubový program a zapracovanie organizačných zmien do konca roka 2023.
2. XVI. VZ poveruje predstaviteľa a revizóra združenia, aby spracovali opäť daňové priznanie a predložili ho DÚ Bratislava 5 do 15. 3. 2022.
3. XVI. VZ súhlasí s hodnotením politických, spoločenských a ekonomicko-sociálnych pomerov v SR, ktoré formuloval na 1. časti valného zhromaždenia 20. 10. 2022 predstaviteľ združenia.
4. XVI. VZ poveruje predstaviteľa združenia, aby pripravil a následne medializoval apelačné listy predstaviteľom veľmoci, OSN, Europskej komisii, pápežovi Františkovi a prezidentke SR, aby vyvinuli efektívne úsilie

v záujme ukončenia vojny na území Ukrajiny, ale aj prebiehajúcich nepokojov a vojen vo svete.

**Za Proti Zdržal sa hlasovania**

47 0 0

**Uznesenie bolo jednomyseľne schválené.**

**S jeho obsahom súhlasilo aj 13 neprítomných a ospravedlnených členov kvôli chrípkovému ochoreniu, 4 neprítomní a ospravedlnení členovia zo zahraničia a 5 neprítomných a ospravedlnených členov pre neodkladné povinnosti.**

**Overovatelia :**

Ing. Ján Gabriel, predseda výboru združenia

Dr. Ján Śály, revizór združenia